Carolus Miller
Carolus Miller, vulgo pleniter Karl Fergus Connor Miller (in oppido Straiton praefecturae Edinburgensis natus die 2 Augusti 1931; mortuus die 24 Septembris 2014) fuit editor et litterarum Anglicarum eruditus.

Neque matri neque patri carus, Carolus Miller ab avia educatus est et apud Scholam Regiam Edinensem. Bello Mundiali Secundo nuper gesto miles in Germaniam missus est ubi pro statione radiophonica exercitús Britannici operam dedit. Inde reditus alumnus fit Collegii Downing Cantabrigiensium, F. R. Leavis discipulus, ubi societatis secretae Apostolorum particeps fuit editorque factus est, successor Marco Boxer, libellorum Granta ubi illis annis divulgata sunt scripta Eduardi Hughes, Clarae Tomalin et Thomae Gunn.

Londinium veniens editor pro rebus litterariis periodici The Spectator meruere coepit (1958-1961, editore principali Ioanne Gilmour, collaboratoribus Bernardo Levin et Alano Brien), postea New Statesman (1961-1967, editoribus principalibus Ioanne Freeman et mox Paulo Johnson, scribis inter alios V. S. Pritchett, Francisco Kermode, Christophoro Ricks, Gulielmo Empson, Conor Cruise O'Brien). Ipse deinde editor principalis factus est The Listener ab anno 1967 usque ad 1973, conscriptoribus Ioanne Carey, Raimundo Williams, Ioanne Hamilton, Clive James, aliis multis. Inde decedens professor factus est litterarum Anglicarum apud Collegium Universitatis Londiniensis, successor Francisco Kermode, suadente praeposito  collegii Natale Annan. Id officium in annum 1992 retinuit, atque usque ad eundem annum editor fuerit libellorum London Review of Books quos anno 1978 ipse condidit.

Opera 
 1955 (editor) : Poetry from Cambridge 1952–4. Oxoniae
 1968 (editor) : Writing in England today: the last fifteen years. Harmondsworth: Penguin
 1970 (editor) : Memoirs of a Modern Scotland. Londinii: Faber
 1975 : Cockburn's Millennium. Londinii: Duckworth
 1985 : Doubles: studies in literary history. Oxonii: Oxford University Press
 1989 : Authors. Oxonii: Clarendon Press
 1993 : Rebecca's Vest: a memoir. Londinii: Hamish Hamilton [de rebus a se gestis]
 1995 : Boswell and Hyde. Londinii: Syrens
 1998 : Dark Horses: an experience of literary journalism. Londinii: Picador [de rebus a se gestis]
 2003 : Electric Shepherd: A Likeness of James Hogg. Londinii: Faber
 2011 : Tretower to Clyro: essays. Londinii: Quercus

 Bibliographia 
 Seamus Heaney in conversation with Karl Miller. Londinii: BTL, 2000
 Neal Ascherson, John Lanchester, Andrew O'Hagan, "Karl Miller Remembered" in London Review of Books vol. 36 no. 20 (23 Octobris 2014)
 Blake Morrison, "My hero: Karl Miller" in The Guardian (26 September 2014)
 John Sutherland, "Karl Miller obituary" in The Guardian'' (25 Septembris 2014)

Nati 1931
Mortui 2014
Alumni Universitatis Cantabrigiensis
Editores periodicorum
Professores Collegii Universitatis Londiniensis
Incolae Scotiae
Philologi Britanniae
Alumni Scholae Regiae Edinensis